বাঘাইছড়ি উপজেলা

বাঘাইছড়ি বাংলাদেশের রাঙ্গামাটি জেলার অন্তর্গত একটি উপজেলা।

 অবস্থান ও আয়তন 
বাঘাইছড়ি উপজেলার মোট আয়তন ১৯৩১.২৮ বর্গ কিলোমিটার। এটি দেশের সবচেয়ে বড় উপজেলা নয়। এর চেয়েও বড় অনেক উপজেলা আছে। শ্যামনগর, হাতিয়া এগুলো সবই বাঘাইছড়ির থেকে বড় উপজেলা। ।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdfরাঙ্গামাটি জেলার সর্ব-উত্তরে ২৩°০৪´ থেকে ২৩°৪৪´ উত্তর অক্ষাংশ এবং ৯২°০৫´ থেকে ৯২°২৪´ পূর্ব দ্রাঘিমাংশ জুড়ে বাঘাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ১৪৬ কিলোমিটার।এ উপজেলার উত্তরে ভারতের ত্রিপুরা এবং মিজোরাম, দক্ষিণে লংগদু উপজেলা ও বরকল উপজেলা, পূর্বে ভারতের মিজোরাম, পশ্চিমে খাগড়াছড়ি জেলার দীঘিনালা উপজেলা।

 নামকরণ 
বাঘাইছড়ি উপজেলার কাচালং এলাকা গভীর অরণ্যে ঢাকা ছিলো বলে এখানে বাঘের উপদ্রব বেশি ছিল। সে সাথে এ উপজেলায় বিভিন্ন পাহাড়ী ছড়া থাকায় এর নামকরণ করা হয় বাঘাইছড়ি।

 প্রশাসনিক এলাকা 
বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় বর্তমানে ২টি থানার অধীনে ১টি পৌরসভা ও ৮টি ইউনিয়ন রয়েছে।

বাঘাইছড়ি থানার আওতাধীন ১টি পৌরসভা ও ৭টি ইউনিয়ন।
পৌরসভা:
 বাঘাইছড়ি

ইউনিয়নসমূহ:
 ৩০নং সারোয়াতলী
 ৩১নং খেদারমারা
 ৩২নং বাঘাইছড়ি
 ৩৩নং মারিশ্যা
 ৩৪নং রূপকারী
 ৩৫নং বঙ্গলতলী
 ৩৭নং আমতলী

এবং সাজেক থানার আওতাধীন ১টি ইউনিয়ন।
ইউনিয়ন:
 ৩৬নং সাজেক

 জনসংখ্যার উপাত্ত 
২০২২ সালের পরিসংখ্যান অনুযায়ী বাঘাইছড়ি উপজেলার জনসংখ্যা ১,০৬,২৮২ জন। এর মধ্যে পুরুষ ৫৫,২৪৮ জন এবং মহিলা ৫১,০৩৪ জন। 
ধর্মবিশ্বাস
মোট জনসংখ্যার ২৪.৭৪% মুসলিম, ৬.৬৭% হিন্দু, ৬৭.৯৯% বৌদ্ধ, ০.৫৭% খ্রিস্টান ও ০.০৩% অন্যান্য ধর্মাবলম্বী রয়েছে।

+ধর্মভিত্তিক জনসংখ্যা  ইউনিয়ন/পৌরসভা মুসলিম  বৌদ্ধ  অন্যান্য বাঘাইছড়ি পৌরসভা১২,৪৩৬২,৪৪৫৭৬৩আমতলী ইউনিয়ন৫,৬৪২৫১১০বাঘাইছড়ি ইউনিয়ন১,৬২১৮,১৭৬২৮বঙ্গলতলী ইউনিয়ন৪৪১১০,০৫১২৮৩খেদারমারা ইউনিয়ন১,৪৬৯৮,৪৮৭৫২০মারিশ্যা ইউনিয়ন১,১৮৫৪,৭৫৩৯রূপকারী ইউনিয়ন৪৭০৪,৩১০২২সাজেক ইউনিয়ন২,৮৯৫২২,৪৬০৫,৮০৮সারোয়াতলী ইউনিয়ন১২৯১১,৫৩২১৫

জাতিগোষ্ঠী
এ উপজেলায় ২৮.২৩% বাঙালি, ৬৬.১৯%  চাকমা, ৫.১৩% ত্রিপুরা এবং ০.৪৬% অন্যান্য সম্প্রদায়ের লোকজন বসবাস করে।

+ইউনিয়ন ভিত্তিক জাতিসত্তা  ইউনিয়ন/পৌরসভা বাঙালি চাকমা অন্যান্য বাঘাইছড়ি পৌরসভা১৩,৩১৯২,২২৩১০২  আমতলী ইউনিয়ন৫,৭০০০৩ বাঘাইছড়ি ইউনিয়ন১,৬৭০৮,১৩৯১৭ বঙ্গলতলী ইউনিয়ন২,১১৮৮,৬৮৪১৪ খেদারমারা ইউনিয়ন২,০৯২৮,৩৪৩৪২ মারিশ্যা ইউনিয়ন১,১৮৯৪,৭৪৬১৩ রূপকারী ইউনিয়ন৫১৫৪,২৮৪৬ সাজেক ইউনিয়ন৩,১৯৮২২,৪৮৪৫,৭০২ সারোয়াতলী ইউনিয়ন১৯৩১১,৪৪৮৩৯

 শিক্ষা 
বাঘাইছড়ি উপজেলার সাক্ষরতার হার ৩৫.২০%। এ উপজেলায় ২টি কলেজ, ১৫টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয়, ৮৮টি প্রাথমিক বিদ্যালয় ও ১টি ইবতেদায়ী মাদ্রাসা রয়েছে।

শিক্ষা প্রতিষ্ঠান

 যোগাযোগ ব্যবস্থা 
বাঘাইছড়ি উপজেলায় যোগাযোগের প্রধান সড়ক খাগড়াছড়ি-বাঘাইছড়ি সড়ক। যে কোন যানবাহনে যোগাযোগ করা যায়। এছাড়া রাঙ্গামাটি জেলা সদর থেকে এ উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।

 নদ-নদী 
বাঘাইছড়ি উপজেলার মধ্য দিয়ে প্রবাহিত হচ্ছে কাচালং নদী। এছাড়া রয়েছে শিজক খাল, গঙ্গারাম খাল এবং মাচালং খাল। এ উপজেলার দক্ষিণাংশে রয়েছে কাপ্তাই হ্রদ।

 হাট-বাজার 
বাঘাইছড়ি উপজেলার প্রধান প্রধান হাট-বাজারগুলো হল মারিশ্যা বাজার, দুরছড়ি বাজার, কাচালং বাজার, করেঙ্গাতলী বাজার এবং বাঘাইহাট বাজার।

 দর্শনীয় স্থান 
 আর্য্যপুর ধর্মোজ্জল বনবিহার
 কংলাক পাহাড়
 কাপ্তাই হ্রদ
 সাজেক ভ্যালি
 হাজাছড়া ঝর্ণা

 জনপ্রতিনিধি 
সংসদীয় আসন
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৯ পার্বত্য রাঙ্গামাটিরাঙ্গামাটি জেলাদীপংকর তালুকদারবাংলাদেশ আওয়ামী লীগ

উপজেলা পরিষদ ও প্রশাসন
ক্রম নংপদবীনাম০১উপজেলা চেয়ারম্যানসুদর্শন চাকমা০২ভাইস চেয়ারম্যানমোহাম্মদ আবুল কাইয়ুম০৩মহিলা ভাইস চেয়ারম্যানসাগরিকা চাকমা০৪উপজেলা নির্বাহী অফিসাররুমানা আক্তার

 আরও দেখুন 
 রাঙ্গামাটি জেলা

 তথ্যসূত্র 

 বহিঃসংযোগ 


বিষয়শ্রেণী:রাঙ্গামাটি জেলার উপজেলা
বিষয়শ্রেণী:বাঘাইছড়ি উপজেলা